b'\n_START_ARTICLE_\nGNU Hurd\n_START_PARAGRAPH_\nGNU Hurd \xe2\x80\x93 operacin\xc4\x97s sistemos mikrobranduolys (mikrokernelis). Tur\xc4\x97jo b\xc5\xabti originali GNU sistema, ta\xc4\x8diau jos nesp\xc4\x97jus pabaigti, pasirod\xc4\x97 Linux. V\xc4\x97lavimas buvo ai\xc5\xa1kinamas tuo, kad visos GNU Hurd dalys veikia nepriklausomai, tod\xc4\x97l labai sud\xc4\x97tinga jas testuoti._NEWLINE_\xc5\xa0iuo metu GNU Hurd yra veikianti, ta\xc4\x8diau nestabili ir nei\xc5\xa1baigta operacin\xc4\x97 sistema.\n_START_SECTION_\nSavyb\xc4\x97s\n_START_PARAGRAPH_\nSistemos dalys nesudaro vieno monolito (kaip kad Linux), ta\xc4\x8diau yra atskiros programos, veikian\xc4\x8dios atskirai, ir teikian\xc4\x8dios vartotojui paslaugas s\xc4\x85veikaudamos tarpusavyje. Pavyzd\xc5\xbeiui, program\xc5\xb3 paleidimui arba sistemos vartotoj\xc5\xb3 autentifikacijai yra atskiros tarnybos. \xc5\xa0ios tarnybos bendrauja keisdamosi \xc5\xbeinut\xc4\x97mis, tad gali veikti skirtingose sistemos dalyse (tai naudinga klasteriuose)._NEWLINE_Taip pat leid\xc5\xbeiama kiekvienam vartotojui naudoti vartiklius (translators), kurie \xc4\xafgalina fail\xc5\xb3 sistemos dalis matyti kitaip. Pavyzd\xc5\xbeiui, galima naudoti FTP vartikl\xc4\xaf, kuris leid\xc5\xbeia FTP protokolu naudotis kaip vietine fail\xc5\xb3 sistema. Analogi\xc5\xa1ku b\xc5\xabd\xc5\xb3 \xc4\xafgyvendinamos ir kitos fail\xc5\xb3 sistemos.'